Document ID: 32003D0843

Komisijas Lēmums
(2003. gada 5. decembris),
ar ko groza Lēmumu 92/452/EEK attiecībā uz embriju ieguves brigādēm Amerikas Savienotajās Valstīs
(izziņots ar dokumenta numuru C(2003) 4524)
(Dokuments attiecas uz EEZ)
(2003/843/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar mājas liellopu embrijiem un to ievešanu no trešajām valstīm [1], un jo īpaši tās 8. pantu,
tā kā:
(1) Komisijas 1992. gada 30. jūlija Lēmums 92/452/EEK, ar ko izveido to embriju ieguves brigāžu un embriju gatavošanas brigāžu sarakstus, kas apstiprinātas trešajās valstīs liellopu embriju izvešanai uz Kopienu [2], nosaka, ka dalībvalstis var ievest embrijus no trešajām valstīm tikai tad, ja tos ieguvušas, apstrādājušas un uzglabājušas minētajā lēmumā uzskaitītās embriju ieguves brigādes.
(2) Amerikas Savienotās Valstis ir pieprasījušas grozīt minētos sarakstus attiecībā uz ierakstiem, kas ar to saistīti.
(3) Amerikas Savienotās Valstis sniegušas garantijas par attiecīgo Direktīvā 89/556/EEK paredzēto noteikumu ievērošanu, un minētās valsts veterinārie dienesti ir oficiāli apstiprinājuši attiecīgās brigādes izvešanai uz Kopienu.
(4) Tādēļ attiecīgi jāgroza Lēmums 92/452/EEK.
(5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 92/452/EEK pielikumu groza saskaņā ar šā lēmuma pielikumu.
2. pants
Šo lēmumu piemēro no 2003. gada 9. decembra.
3. pants
Šis lēmums ir adresēts dalībvalstīm.
Briselē, 2003. gada 5. decembrī

Labels: 0
3
18
6